Origins (Imagine Dragons, ալբոմ)

«Origins», ամերիկյան փոփ, ռոք խումբ Imagine Dragons-ի չորրորդ ստուդիական ալբոմ։ Այն թողարկվել է 2018 թվականի նոյեմբերի 9-ին Kidinakorner-ի, Polydor Records-ի և Interscope Records-ի կողմից։

Ալբոմը պատրաստել են հենց խմբի անդամները՝ հաճախակի համագործակցելով Ալեքս դա Կիդի, Մեթմանի և Ռոբինի, Ջոն Հիլլի, Ջոել Լիթթլի, Թիմ Ռենդոլֆի և Ջեյսոն Դեզուզիոնի հետ, ովքեր Ջորգեն Օդեգարդի նման պատրաստել են խմբի նախորդ աշխատանքների մեծ մասը՝ այդ թվում նաև «Evolve»-ը (2017)։ Ֆրոնթման Դեն Ռեյնոլդսը նկարագրել է «Origins»-ը, որպես «Evolve»-ի քույր ալբոմ և, որ դա կավարտի նրանց երաժշտության մի շրջան»։

«Origins»-ը ստացել է տարբեր արձագանքներ քննադատներից, բայց շատերը նշեցին, որ ալբոմը կատարելագործում է նրանց նախորդ ալբոմ Evolve-ը։ Ալբոմին նախորդեցին 4 սինգլ՝ «Natural»-ը, «Zero»-ն, «Machine»-ը և «Bad Liar»-ը։ Լրացուցիչ սինգլ «Birds»-ը թողարկվել է 2019 թվականին։

Նախապատմություն 
2018 թվականի հոկտեմբերի 2-ին «Origins» ալբոմի կազմը և ալբոմի շուրջ պտտվող որոշ ապրանքներ տարածվել են առցանց։ Հաջորդ օրը Imagine Dragons-ը թրեյլերով պաշտոնապես հայտարարեց ալբոմի մասին։ Թրեյլերի մասին խոսելիս խումբը ասաց նաև այն մասին, թե ինչու են թողարկում նոր ալբոմ այդքան շուտ՝  «Evolve»-ից և Evolve World Tour-ից հետո, որն ավարտվել է 2018 թվականի սեպտեմբերին։ Խմբի գլխավոր երգիչ Դեն Ռեյնոլդսը հայտարարեց, որ չնայած խմբերը սովորաբար շրջագայությունից հետո հանգիստ են վերցնում, խումբն ունի աշխատանքներ, որոնք կցանկանա անմիջապես թողարկել, քանի որ ապագայում դրանք կլինեն բոլորովին այլ վայրում։ Evolve World Tour-ի ավարտը անմիջապես ավարտեց նաև «Evolve»-ի շրջանը, և սկսեց «Origins» ալբոմի շրջանը։

Աջակցում 
Խումբը չորրորդ ալբոմի վերնագիրը հայտարարեց 2018 թվականի հոկտեմբերի 3-ին սոցիալական ցանցերում։ Նույն օրը ալբոմը դրվեց նախնական պատվերի։ Ալբոմն ունի 3 տեսակ՝ ստանդարտ տարբերակ, որն ընդգրկում է 12 երգ, թվային դելյուքս տարբերկա, որն ընդգրկում է 15 երգ, և միջազգային դելյուքս տարբերակ՝ 16 երգով։

2018 թվականի հոկտեմբերի 20-ին խումբը հրապարակեց ալբոմի ստանդարտ տարբերկաի երգացանկը Twitter-ում։ Հաջորդ օրը նրանք հրապարակեցին դելյուքս տարբերակի երգացանկը։

Սինգլներ 
2018 թվականի հուլիս 17-ին թողարկվել է ալբոմի գլխավոր սինգլ «Natural»-ը։ Սինգլնի աջակցելու նպատակով ESPN-ը այն դաձրել է 2018 թվականի Քոլեջների ֆուտբոլային մրցաշարի հիմն։ Երգը զբաղեցրել 13-րդ հորիզոնականը Billboard Hot 100-ում։ Երգի տեսահոլովակը՝ խմբի մասնակցությամբ թողարկվել է 2018 թվականի օգոստոսի 24-ին։

2018 թվականի սեպտեմբերի 19-ին թողարկվել է երկրորդ սինգլ «Zero»-ն։ Երգը ներկայացված է «Ռալֆն ընդդեմ ինտերնետի» Դիսնեյի անիմացիոն ֆիլմում և ընդգրկվել է ֆիլմի երկրորդ պաշտոնական հոլովակում՝ ֆիլմի մակագրության հետ։ Տեսահոլովակը, որի գործողությունները տեղի են ունենում կամարակապ սրահում, և որի մեջ կան հղումներ դեպի ֆիլմը՝ թողարկվել է 2018 թվականի հոկտեմբերի 23-ին։ Երգը զբաղեցրել է 10-րդ հորիզոնականը Billboard Hot Rock Songs հիթ-շքերթում։

2018 թվականի հոկտեմբերի 31-ին թողարկել է երրորդ սինգլ «Machine»-ը։

2018 թվականի նոյեմբերի 6-ին թողարկվեց 4-րդ սինգլ «Bad Liar»-ը։ Երգը զբաղեցրել է 56-րդ հորիզոնականը Billboard Hot 100-ում։ Տեսահոլովակը թողարկվել է 2019 թվականի հունվարի 24-ին։

2019 թվականի հունիսի 21-ին Imagine Dragons-ը թողարկեց ալբոմի 5-րդ սինգլ «Birds»-ը, որը ձայնագրվել է իտալացի երգչուհի Էլիզայի հետ։ Ալբոմի օրիգինալ տարբերակը այդ ամսին արդեն զբաղեցնում էր հորիզոնականներ որոշ երկրներում։

Քննադատություն 

Metacritic-ում, որտեղ քննադատները գնահատում են 100 բալանոց համակարգով, Origins-ը ունեցավ միջին 59 բալը, որը հիմնաված էր 10 գնահատականների վրա։ The Independent-ը ալբոմին դրական գնահատական է տվել՝ նշելով, «որ Origins-ը Ռեյնոլդսի փոփ երգահանման կարողությունների և ընդունակությունների ապացույցն է, հատկապես երբ խոսքը վերաբերվում է հիշ-շքերթների տրվող հաղորդագրություններին»։ The Independent-ը կասկած չունի նրա անկեղծության վրա։ Նաև նշվեց, որ «դա թարմացնող որակ է փոփ աշխարհում»։ Newsday-ը նույնպես դրական գնահատական տալով՝ նշեց, որ զարմանալի չէ, որ Origins-ը հնչում է ինչպես Imagine Dragons-ի նոր և ավելի մեծ սկիզբ։ Digital Journal-ը թողել է շատ դրական գնահատական՝ ասելով․ «Ըդհանուր առմամբ Imagine Dragons-ի նոր ալբոմը խիստ էլեկտրոնային է։ Բոլոր երաժշտասեր երկրպագուների համար դրանում ինչ-որ բան կա։ Դեն Ռեյնոլդսը և խումբը երբեք չեն հիասթափեցնում»։ The Heights-ը ալբոմին տվեց դրական գնահատական նշելով․ «Թեև ալբոմը հնչում է ռմբակոծիչ և ածանցյալ է քննադատների համար, բայց Origins-ի էլեկտրո երգերի ցանկը, անշուշտ, հանդիսանում է ակնթարթային ամբոխի սիրահար, և այն տպավորիչ կլնի անխուսափելի շրջագայության մարզադաշտում»։ Ալբոմը մեկ այլ դրական գնահատական է ստացել The Daily Campus-ից, որը նշեց, որ Imagine Dragons-ը ևս մեկ անգամ ցույց տվեց, թե ինչու են նրանք աշխարհի ամենահայտնի ռոք-փոփ խմբերից մեկը։ Նաև նշեցին որ Origins-ը ներառում է վարակիչ ռոք-փոփ երգեր, որոնք կունենան երկրպագուներ, ովքեր իրենց րտերով երգում են երկրով մեկ։

Ավելի խառը գնահատական է տվել AllMusic-ը, որը նշել է․ «Խումբը ներառում է ցավ, որպեսզի կարողանա ընգրկվել է բոլոր երևակայելի ցանկերի մեջ՝ ռոք, փոփ, էլեկտրոնային, հոգի՝ ցանկացած հանրաճանաչ մեղեդ, որ կարող է կազմվել և ձևավորվել հոսքային ծառայության կողմից», և որ «ամեն ինչ հնչում է ծանոթ, անորոշ կերպով կապված, բոլորը նախագծված է, որպես սաունդթրեք, որը կօգնի ցանկացած առաջադրանք կատարելիս»։ Pitchfork-ը նույնպես թողեց խառը գնահատական, ասելով որ Ռեյնոլդսն ունի պատմություն, բայց երաժշտությունը առաքման միակ միջոցը չէ։ The Guardian-ը ալբոմին տվել է բացասական գնահատական, ասելով․ «աշխարհի ամենաշատ հոսքն ունեցող ռոք խումբը ցանկանում է, որ մենք հավատանք, որ նրանք զայրացած փիլիսոփաներ են, բայց իրականությունը չի փոխում գեղարվեստական հիկնական բանաձևը»։ The Irish Times-ը նույնպես խիստ քննադատական էր, և հայտնեց, որ «ալբոմը խառանաշփոթ և անհամատեղելի է՝ բոլոր լավագույն միտումներով»։ NME-ն նույնպես թողեց բացասական գնահատական, ասելով, որ չոգեշնչված Origins-ը՝ հայտնի Imagine Dragons-ի 4-րդ ալբոմը դաժանաորեն է լսվում։

Առևտրային հաջողություն 
Origins-ը զբաղեցրեց 2-րդ հորիզոնականը US Billboard 200-ում 91000 ալբոմի համարժեք միավորներով (ներառյալ 61000 ալբոմի մաքուր վաճառք)՝ դառնալով խմբի լավագույն տասնյակի մեջ մտած 4-րդ ալբոմը և երկրորդը, որ զբացեղրել է 2-րդ հորիզոնականը
։

Երգացանկ

Անձնակազմ 
 Դեն Ռեյնոլդս - գլխավոր վոկալիստ (բոլոր երգերը), աջակցող վոկալիստ (1-10 և 12 երգերում), ստեղնաշար (2-5 և 9-12 երգերում), ակուստիկ կիթառ
 Ուեյն Սերմոն - Էլեկտրակիթառ, ակուստիկ կիթառ, ջութակ, աջակցող վոկալիստ, 
 Բեն Մակկի - բասս կիթառ, ստեղնաշար, աջակցող վոկալիստ
 Դանիել Պլատցման - հարվածային գործիքներ, ջութակ, հարավածներ, աջակցող վոկալիստ

Հիթ-շքերթներ

Շաբաթվա հիթ-շքերթներ

Տարեվերջի հիթ-շքերթներ

Հավաստագրեր

Ծանոթագրություններ 

2018 ալբոմներ
Անգլալեզու ալբոմներ